Faʻēʻaemano

Ko e faʻē ʻa e mano (hingoa taʻefakalakanga, mei he lea fakapilitānia) ko e fuʻu ʻakau siʻi ia, ʻomi ki Tongá ni mei he ʻapi ngoue ʻi ʻAositelēlia, kā ko ʻene feituʻu tupuʻanga ko e ʻAfilika tonga ia. Ko e ʻakau ʻoku tupu mei he faʻahinga kehekehe ʻe ua, ko e faʻē ʻa e ʻafe mo e faʻē ʻa e miliona (vakai ki lalo). Ko hono ʻuhinga tatau ko e Bryophyllum daigremontianum × delagoense, fakangoue Houghtonii.

Pe mahalo pē ko hono hingoa totonu ko e B. tubiflorum × delagoense. (PIER)

ʻOku makehe ʻaupito ʻa e ngaahi fuʻu ʻakau mei he kāinga ʻo e Bryophyllum pe Kalanchoe. ʻOku nau tupu honau fānau, ko e ngaahi kiʻi fuʻu ʻakau, ʻi ʻolunga ʻo honau lau. ʻOku ʻikai aʻu ki he taha ʻafe, mano, pe miliona, kae toe lahi. Pea ʻoku nau tō, pea tupu ʻi he fuʻu ʻakau foʻou. ʻOku ʻi ai hono matalaʻiʻakau kulokulamaama, kā ko e taimi nounou pē, pea ʻoku ʻikai he taʻu kotoa.

 Ngaahi faʻahinga kehekehe 
 Bryophyllum delagoense (Eckl. & Zeyh.) Schinz, Kalanchoe delagoense, Bryophyllum tubiflorum, [Mother of thousands, Chandelier plant, Friendly neighbour]; ʻoku ʻikai hano lau tongitongi
 Bryophyllum daigremontianum (Raymond-Hamet & H.Perrier) A.Berger, Kalanchoe daigremontiana, [Mother of millions, Devil's backbone, Mexican hat plant]; ʻoku laulahi ange hono lau, pea mo e fakaloupata.

 Tataku 
 http://cookislands.bishopmuseum.org/species.asp?id=13741
 http://cookislands.bishopmuseum.org/species.asp?id=13869
 http://www.hear.org/pier/species/bryophyllum_daigremontianum.htm
 http://www.hear.org/Pier/species/bryophyllum_delagoense.htm